แรงขายกำไรกด SET พลิกปิดลบ 4 จุด แนะจับตาบจ.ประกาศงบ-ตัวเลขจ้างงานสหรัฐฯ
แรงขายกำไรกด SET พลิกปิดลบ 4 จุด แนะจับตาบจ.ประกาศงบ-ตัวเลขจ้างงานสหรัฐฯ โดยดัชนีปิดตลาดวันนี้ ที่ระดับ 1,333.22 จุด ลบ 4.13 จุด หรือ 0.31% มูลค่าการซื้อขาย 5.5 หมื่นล้านบาท
6 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,333.22 จุด ลบ 4.13 จุด หรือ 0.31% มูลค่าการซื้อขาย 5.5 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่ง Sideway ถึง Sideway up ขณะที่ตลาดหุ้นในภูมิภาคเอเชียส่วนใหญ่เคลื่อนไหวในแดนบวกกัน เช่นเดียวกับดาวโจนส์ฟิวเจอร์สที่แกว่งในแดนบวก สวนทางตลาดในยุโรปที่เทรดบ่ายนี้ติดลบ ทั้งนี้ ภาพรวมตลาดหุ้นทั่วโลกได้รับแรงหนุนจากความคาดหวังมาตรการกระตุ้นเศรษฐกิจของสหรัฐฯ วงเงิน 1 ล้านล้านดอลลาร์ฯ
ส่วนบ้านเราก็มีแรงซื้อเข้ามาเพิ่มขึ้นในช่วงบ่าย หลังจากที่ได้คณะรัฐมนตรี (ครม.) ชุดใหม่ แต่ตลาดฯก็เผชิญแรงขายทำกำไรออกมาระหว่างทาง เนื่องจากยังมีปัจจัยถ่วงจากสถานการณ์แพร่ระบาดไวรัสโควิด-19 ที่จำนวนผู้ติดเชื้อเพิ่มขึ้นในหลายประเทศ อีกทั้งยังอยู่ในช่วงของการทยอยประกาศผลประกอบการของบริษัทจดทะเบียนด้วย ทำให้ตลาดฯช่วงนี้แกว่งไซด์เวย์
สำหรับแนวโน้มการลงทุนในวันพรุ่งนี้ (7 ส.ค.) นายวีระวัฒน์ กล่าวว่า ตลาดฯคงจะยังแกว่งไซด์เวย์ โดยให้ติดตามตัวเลขการจ้างงานนอกภาคเกษตรของสหรัฐฯในคืนวันพรุ่งนี้ พร้อมให้แนวรับ 1,330 จุด ส่วนแนวต้าน 1,345 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTGC  มูลค่าการซื้อขาย  2,581.99 ล้านบาท  ปิดที่  51.25 บาท  เพิ่มขึ้น  2.25 บาท
BAM    มูลค่าการซื้อขาย  2,184.10 ล้านบาท  ปิดที่  24.80 บาท  ราคาไม่เปลี่ยนแปลง
ADVANC มูลค่าการซื้อขาย  1,944.59 ล้านบาท  ปิดที่ 190.00 บาท  เพิ่มขึ้น  5.00 บาท
AOT    มูลค่าการซื้อขาย  1,587.28 ล้านบาท  ปิดที่  49.75 บาท  เพิ่มขึ้น  0.25 บาท
CPALL  มูลค่าการซื้อขาย  1,515.61 ล้านบาท  ปิดที่  68.75 บาท  เพิ่มขึ้น  0.50 บาท
 
ตลาดหุ้นเอเชีย
